S-233/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. apríl 2018, á hendur K-kvk-þgf S-kvk-þgf, kt. 000000-0000, [...], Reykjavík, fyrir eftirtalin fíkniefna- og umferðarlagabrot á árinu 2017:

I.

Umferðarlagabrot með því að hafa, miðvikudaginn 7. júní, ekið bifreiðinni [...] svipt ökuréttindum og óhæf um að stjórna henni örugglega vegna áhrifa ávana- og fíkniefna (í blóði mældist 180 ng/ml af amfetamíni, einnig mældist amfetamín í þvagi) á Hafnarfjarðarvegi í Garðabæ, móts við Hagkaup, uns aksturinn var stöðvaður skömmu síðar.

Telst þessi háttsemi varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 100. gr., umferðarlaga nr. 50/1987.

II.

1. Umferðarlagabrot með því að hafa, fimmtudaginn 10. ágúst, ekið bifreiðinni [...] án gildra ökuréttinda og óhæf um að stjórna henni örugglega vegna áhrifa ávana- og fíkniefna (í blóði mældist 215 ng/ml af amfetamíni og 575 ng/ml af MDMA, einnig mældist amfetamín, MDMA og tetrahýdrókannabínólsýra í þvagi) Sæbraut í Reykjavík, við Laugarnesveg, uns aksturinn var stöðvaður skömmu síðar.

2. Fíkniefnalagabrot með því að hafa, á þeim tíma sem frá er greint í 1. tl., haft í vörslum sínum 1.10 g af amfetamíni sem fannst við leit lögreglu í veski ákærðu.

Telst háttsemi ákærðu í 1. tl. varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 100. gr., umferðarlaga nr. 50/1987 og í 2. tl. varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Umferðarlagabrot með því að hafa, fimmtudaginn 24. ágúst, ekið bifreiðinni [...] án gildra ökuréttinda og óhæf um að stjórna henni örugglega vegna áhrifa ávana- og fíkniefna (í blóði mældist 90 ng/ml af amfetamíni, einnig mældist amfetamín í þvagi) í Skeifunni í Reykjavík uns aksturinn var stöðvaður skömmu síðar við Fákafen 9.

Telst þessi háttsemi varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 100. gr., umferðarlaga nr. 50/1987.

IV.

Umferðarlagabrot með því að hafa, föstudaginn 8. september, ekið bifreiðinni [...] án gildra ökuréttinda og óhæf um að stjórna henni örugglega vegna áhrifa ávana- og fíkniefna (í blóði mældist 400 ng/ml af amfetamíni og 0,6 ng/ml af tetrahýdrókannabínóli, einnig mældist amfetamín og tetrahýdrókannabínólsýra í þvagi) vestur Sæbraut í Reykjavík, í átt að Snorrabraut, uns aksturinn var stöðvaður skömmu síðar.

Telst þessi háttsemi varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 100. gr., umferðarlaga nr. 50/1987.

V.

Fíkniefnalagabrot með því að hafa, föstudaginn 10. nóvember, haft í vörslum sínum 0,58 g af amfetamíni, sem fannst við leit lögreglu á ákærðu, í buxnavasa ákærðu að Boðagranda 6, íbúð 3b.

Telst þessi háttsemi varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VI.

1. Umferðarlagabrot með því að hafa, sunnudaginn 10. desember, ekið bifreiðinni [...] án gildra ökuréttinda og óhæf um að stjórna henni örugglega vegna áhrifa ávana- og fíkniefna (í blóði mældist 280 ng/ml af amfetamíni, 290 ng/ml af MDMA og 0,5 ng/ml af tetrahýdrókannabínóli, einnig mældist amfetamín, MDMA, tetrahýdrókannabínólsýra og kókaín í þvagi) norður Ægisgötu í Reykjavík, ekið á kyrrstæða bifreiðina [...], sem var í bifreiðastæði sunnan við gatnamót Ægisgötu og Öldugötu, yfirgefið vettvanginn fótgangandi en komið að skömmu síðar þar sem ákærða var handtekin af lögreglu.

2. Fíkniefnalagabrot með því að hafa, á þeim tíma sem frá er greint í 1. tl., haft í vörslum sínum 0,79 g af amfetamíni innanklæða í brjóstahaldara og 1.31 g af kókaíni í buxnavasa, sem fannst við leit lögreglu á ákærðu sem fram fór á lögreglustöð.

Telst háttsemi ákærðu í 1. tl. varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 100. gr., umferðarlaga nr. 50/1987 og í 2. tl. varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar.

Þess er einnig krafist að ákærða verði dæmd til sviptingar ökurétti, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Þess er einnig krafist að gerð verði upptæk framangreind 1.10 g af amfetamíni, 0,58 g af amfetamíni, 0.79 g af amfetamíni og 1,31 g af kókaíni, sbr. ákæruliði II-2, V og VI-2, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í mars 1977. Samkvæmt framlögðu sakavottorði, dagsettu 6. apríl 2018, var ákærðu gert að sæta sektarrefsingu með dómi, 4. september 2012, vegna aksturs undir áhrifum ávana- og fíkniefna. Þá var henni gerð önnur sektarrefsing með dómi, 22. febrúar 2013, vegna aksturs svipt ökurétti. Hinn 18. júní 2015 gekkst ákærða undir sekt með lögreglustjórasátt vegna aksturs undir áhrifum ávana- og fíkniefna og ölvunaraksturs. Loks var ákræðu gerð sekt með lögreglustjórasátt, 15. mars 2016, vegna aksturs svipt ökurétti. Ákærða er nú sakfelld fyrir að hafa meðal annars ítrekað ekið undir áhrifum ávana- og fíkniefna og fyrir vörslu ávana- og fíkniefna.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 105 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærða svipt ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,47 g af amfetamíni og 1,31 g af kókaíni, sem lögregla lagði hald á við rannsókn málsins.

Ákærða greiði 634.477 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf S-kvk-nf, sæti fangelsi í 105 daga.

Ákærða er svipt ökurétti ævilangt frá birtingu dómsins að telja.

Upptæk eru gerð til ríkissjóðs 1,47 g af amfetamíni og 1,31 g af kókaíni

Ákærða greiði 634.477 krónur í sakarkostnað.

L-kvk-nf R-kvk-nf S-kvk-nf